CELEX: 32020R1427
Language: da
Date: 2020-10-12 00:00:00
Title: Kommissionens gennemførelsesforordning (EU) 2020/1427 af 12. oktober 2020 om udvidelse af den endelige antidumpingtold, der indførtes ved gennemførelsesforordning (EU) 2015/83 på importen af mononatriumglutamat med oprindelse i Folkerepublikken Kina, til også at omfatte importen af mononatriumglutamat i blanding eller opløsning med oprindelse i Folkerepublikken Kina

13.10.2020   
               
               
                  DA
               
               
                  Den Europæiske Unions Tidende
               
               
                  L 336/1
               
            
         KOMMISSIONENS GENNEMFØRELSESFORORDNING (EU) 2020/1427
         af 12. oktober 2020
         om udvidelse af den endelige antidumpingtold, der indførtes ved gennemførelsesforordning (EU) 2015/83 på importen af mononatriumglutamat med oprindelse i Folkerepublikken Kina, til også at omfatte importen af mononatriumglutamat i blanding eller opløsning med oprindelse i Folkerepublikken Kina
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1) (»grundforordningen«), særlig artikel 13, stk. 3, og artikel 14, stk. 5, og
         ud fra følgende betragtninger:
         1.   SAGSFORLØB
         
         1.1.   Gældende foranstaltninger og sideløbende undersøgelse
         
         
                     (1)
                  
                  
                     Ved forordning (EF) nr. 1187/2008 (2) (»den oprindelige forordning«) indførte Rådet i november 2008 en endelig antidumpingtold på importen af mononatriumglutamat med oprindelse i Folkerepublikken Kina (»Kina«). Foranstaltningerne havde form af en værditold på mellem 33,8 % og 39,7 %.
                  
               
                     (2)
                  
                  
                     Efter en udløbsundersøgelse indførte Kommissionen i januar 2015 ved gennemførelsesforordning (EU) 2015/83 (3) en endelig antidumpingtold på importen af mononatriumglutamat med oprindelse i Kina (»den foregående udløbsundersøgelse«).
                  
               
                     (3)
                  
                  
                     Samtidig indførte Kommissionen ved gennemførelsesforordning (EU) 2015/84 (4) en endelig antidumpingtold på importen af mononatriumglutamat med oprindelse i Indonesien.
                  
               
                     (4)
                  
                  
                     Den 21. januar 2020 indledte Kommissionen en udløbsundersøgelse (5) i henhold til grundforordningens artikel 11, stk. 2, af antidumpingforanstaltningerne vedrørende importen af mononatriumglutamat med oprindelse i Kina og Indonesien. Den fornyede undersøgelse pågår stadig.
                  
               1.2.   Anmodning
         
         
                     (5)
                  
                  
                     Den 8. januar 2020 modtog Kommissionen en anmodning i henhold til grundforordningens artikel 13, stk. 3, og artikel 14, stk. 5, om en undersøgelse af den mulige omgåelse af antidumpingforanstaltningerne over for importen af mononatriumglutamat med oprindelse i Kina og om at gøre denne import til genstand for registrering. Anmodningen blev indgivet af den eneste EU-producent af mononatriumglutamat, Ajinomoto Foods Europe SAS (»ansøgeren«).
                  
               
                     (6)
                  
                  
                     Ansøgeren fremlagde tilstrækkelige beviser for, at de gældende antidumpingforanstaltninger over for import af mononatriumglutamat omgås. Det fremgår af disse beviser, at:
                     
                                 —
                              
                              
                                 der var sket en ændring i handelsmønstret for eksporten fra Kina til Unionen efter indførelsen af den endelige antidumpingtold ved gennemførelsesforordning (EU) 2015/83
                              
                           
                                 —
                              
                              
                                 denne ændring skyldes importen af den pågældende vare med en let ændring, som ikke ændrer dens grundlæggende kendetegn, men som bevirker, at den henhører under toldkoder, som normalt ikke er omfattet af foranstaltningerne, og der er ingen anden gyldig grund eller økonomisk begrundelse for en sådan praksis end indførelsen af tolden
                              
                           
                                 —
                              
                              
                                 de afhjælpende virkninger af de gældende antidumpingforanstaltninger over for den pågældende vare undergraves med hensyn til både mængde og pris og
                              
                           
                                 —
                              
                              
                                 priserne på den let ændrede vare blev dumpet set i forhold til den tidligere fastsatte normale værdi.
                              
                           
               1.3.   Indledning
         
         
                     (7)
                  
                  
                     Efter at have fastslået, at der forelå tilstrækkelige beviser, indledte Kommissionen en undersøgelse i henhold til grundforordningens artikel 13, stk. 3, med henblik på at fastslå, om importen til Unionen af mononatriumglutamat i blanding eller i opløsning, der indeholder mindst 50 % mononatriumglutamat i tørvægt, og som har oprindelse i Kina, omgår de gældende foranstaltninger.
                  
               
                     (8)
                  
                  
                     Undersøgelsen blev indledt ved Kommissionens gennemførelsesforordning (EU) 2020/230 (6) (»indledningsforordningen«). I henhold til grundforordningens artikel 13, stk. 3, og artikel 14, stk. 5, pålagde indledningsforordningen toldmyndighederne at registrere importen af let ændrede varer fra Kina.
                  
               1.4.   Den pågældende vare og den undersøgte vare
         
         
                     (9)
                  
                  
                     Den vare, der muligvis er genstand for omgåelse, er mononatriumglutamat, der i øjeblikket henhører under KN-kode ex 2922 42 00 (Taric-kode 2922420010) og har oprindelse i Kina (»den pågældende vare« eller »mononatriumglutamat«). Den pågældende vare er omfattet af de antidumpingforanstaltninger, der indførtes ved gennemførelsesforordning (EU) 2015/83. Den anvendes hovedsagelig som smagsforstærker i suppe, bouillon, fiske- og kødretter og færdigretter. Den kan også anvendes i den kemiske industri til nonfoodformål, f.eks. i vaske- og rengøringsmidler. Mononatriumglutamat fremstilles ved bakteriefermentering af en sukkerkilde (f.eks. majsstivelse, hvedestivelse eller tapiokastivelse samt sukkersirup, sukkerrørsmelasse og sukkerroemelasse). Den er også kendt under kode E621 og beskrives ifølge Kommissionens forordning (EU) nr. 231/2012 (7) om specifikationer for fødevaretilsætningsstoffer som hvide, næsten lugtløse krystaller eller krystallinsk pulver. Dens kemiske navn og formel er henholdsvis mononatrium-L-glutaminatmonohydrat og C5H8NaNO4· H2O.
                  
               
                     (10)
                  
                  
                     Den vare, der er genstand for en undersøgelse om mulig omgåelse, er mononatriumglutamat i blanding eller opløsning, der indeholder mindst 50 % mononatriumglutamat i tørvægt, i øjeblikket henhørende under KN-kode ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 og ex 3824 99 96 (Taric-kode 2103909011, 2103909081, 2104100011, 2104100081, 2104200011, 3824999298, 3824999389 og 3824999689) med oprindelse i Folkerepublikken Kina (»den undersøgte vare« eller »mononatriumglutamatblandinger«).
                  
               1.5.   Undersøgelsesperiode og rapporteringsperiode
         
         
                     (11)
                  
                  
                     Undersøgelsesperioden omfattede perioden fra 1. januar 2013 til 31. december 2019 (»undersøgelsesperioden« eller »UP«). Der blev indhentet data for undersøgelsesperioden med henblik på bl.a. at undersøge den påståede ændring i handelsmønstret.
                  
               
                     (12)
                  
                  
                     For rapporteringsperioden 1. januar 2019 til 31. december 2019 (»rapporteringsperioden« eller »RP«) blev der indhentet mere detaljerede data med henblik på at undersøge, om importen undergravede de gældende foranstaltningers afhjælpende virkninger i form af priser og/eller mængder og forekomsten af dumping.
                  
               1.6.   Undersøgelse
         
         
                     (13)
                  
                  
                     Kommissionen underrettede officielt myndighederne i Kina, de kendte eksporterende producenter i Kina og de importører/brugere i Unionen, som den vidste var berørt af sagen, samt ansøgeren om indledningen af undersøgelsen.
                  
               
                     (14)
                  
                  
                     Ved indledningsforordningen blev alle interesserede parter opfordret til at fremsætte deres synspunkter skriftligt og indgive besvarelser af spørgeskemaet eller andre oplysninger senest 37 dage efter indledningen af den nuværende undersøgelse. På datoen for indledningen af proceduren blev fritagelsesformularen, spørgeskemaet for eksporterende producenter i Kina og spørgeskemaet for importører/brugere i Unionen offentliggjort på Generaldirektoratet for Handels websted: https://trade.ec.europa.eu/tdi/case_details.cfm?id=2448.
                  
               
                     (15)
                  
                  
                     De interesserede parter fik mulighed for at anmode om at blive hørt inden for den frist, der er fastsat i indledningsforordningen. Alle parter blev underrettet om, at manglende samarbejde kunne føre til anvendelse af grundforordningens artikel 18 og til, at undersøgelsesresultaterne baseres på de foreliggende faktiske oplysninger.
                  
               
                     (16)
                  
                  
                     En importør og seks brugere i Unionen indsendte spørgeskemabesvarelser. Efter anmodninger om præciseringer af deres svar på spørgeskemaerne trak importøren og en bruger deres tilsagn om samarbejde tilbage.
                  
               1.7.   Manglende samarbejde
         
         
                     (17)
                  
                  
                     Ingen eksporterende producenter eller forhandlere fra Kina af enten den pågældende vare eller den undersøgte vare gav sig til kende. Den 2. april 2020 meddelte Kommissionen Kinas regering dette, og at den havde til hensigt at anvende de foreliggende faktiske oplysninger, jf. grundforordningens artikel 18.
                  
               
                     (18)
                  
                  
                     Ligeledes var der ingen importører eller brugere i Unionen af den undersøgte vare, som samarbejdede i forbindelse med denne undersøgelse. De fem samarbejdsvillige brugere, der indsendte besvarelser af spørgeskemaet, erklærede, at de importerede eller anvendte den pågældende vare, og bekræftede alle, at de ikke importerede eller anvendte den undersøgte vare.
                  
               
                     (19)
                  
                  
                     På grund af manglende samarbejde blev resultaterne baseret på de foreliggende faktiske oplysninger, jf. grundforordningens artikel 18.
                  
               2.   RESULTATER AF UNDERSØGELSEN
         
         2.1.   Generelle betragtninger
         
         
                     (20)
                  
                  
                     I overensstemmelse med grundforordningens artikel 13, stk. 1, analyserede Kommissionen følgende elementer successivt for at vurdere en eventuel omgåelse:
                     
                                 —
                              
                              
                                 om der var en ændring i handelsmønstret mellem Kina og Unionen
                              
                           
                                 —
                              
                              
                                 om denne ændring skyldes en praksis, forarbejdning eller bearbejdning, for hvilken der ikke forelå nogen tilstrækkeligt gyldig grund eller økonomisk begrundelse ud over indførelsen af tolden
                              
                           
                                 —
                              
                              
                                 om der foreligger beviser for skade eller for, at de afhjælpende virkninger af tolden undergraves i henseende til priserne på og/eller mængderne af samme vare, og
                              
                           
                                 —
                              
                              
                                 om der foreligger bevis for dumping i forhold til de normale værdier, der tidligere var blevet fastsat for den samme vare.
                              
                           
               2.2.   Ændring i handelsmønstret
         
         
                     (21)
                  
                  
                     For at fastslå en eventuel ændring af handelsmønstret analyserede Kommissionen importmængden af mononatriumglutamat og mononatriumglutamatblandinger i hele undersøgelsesperioden.
                  
               
                     (22)
                  
                  
                     Importmængden af mononatriumglutamat blev fastsat på grundlag af Eurostats data på Taric-kodeniveau (8) for undersøgelsesperioden. Mononatriumglutamat er i øjeblikket henhørende under Taric-kode 2922420010.
                  
               
                     (23)
                  
                  
                     Importmængden af mononatriumglutamatblandinger kunne ikke fastslås på grundlag af data fra Eurostat af følgende årsager: Importen af mononatriumglutamat blev angiveligt foretaget under KN-kode 2103 90 90, 2104 10 00, 2104 20 00, 3824 90 92, 3824 90 93 og 3824 90 96. Disse KN-koder har et bredere anvendelsesområde end blot den undersøgte vare. En analyse af ændringen i handelsmønstret på grundlag af importen under disse KN-koder ville derfor have medført en overvurdering af den faktiske importmængde af mononatriumglutamatblandinger eller -opløsninger.
                  
               
                     (24)
                  
                  
                     Med henblik på at fastsætte en mere nøjagtig bestemmelse af importmængden af mononatriumglutamatblandinger, og da der ikke findes en mere pålidelig kilde, anvendte Kommissionen følgende metode baseret på den metode, som ansøgeren foreslog i anmodningen:
                  
               
                     (25)
                  
                  
                     Den fastsatte først den kombinerede eksportmængde af mononatriumglutamat og af den mononatriumglutamatblanding, der kaldes »Gourmet Powder« (9), fra Kina til Unionen som registreret i Global Trade Atlas eller »GTA« (10) under de kinesiske toldkoder 2922 42 20 og 2103 90 10. Mens dataene for »Gourmet Powder« skulle omfatte blandinger indeholdende mellem 80 og 99 % mononatriumglutamat, kunne de også omfatte eksport af ren mononatriumglutamat i pakker til detailmarkedet. Det kan desuden ikke udelukkes, at nogle mononatriumglutamatblandinger, med små mængder tilsætningsstoffer, eksporteres fra Kina som ren mononatriumglutamat.
                  
               
                     (26)
                  
                  
                     For at opnå tal for import af mononatriumglutamatblandinger trak Kommissionen derfor importmængden af mononatriumglutamat som registreret i Eurostats database under Taric-kode 2922420010 (se betragtning 22) fra den samlede eksportmængde, der var blevet fastsat således.
                  
               
                     (27)
                  
                  
                     Den konstaterede forskel blev betragtet som en rimelig nøjagtig fastsættelse af importmængden af mononatriumglutamat i Unionen.
                  
               
                     (28)
                  
                  
                     Den 28. maj 2020 meddelte Kommissionen alle interesserede parter, at den havde til hensigt at anvende ovennævnte metode, og opfordrede dem til at fremsætte deres synspunkter om den fremlagte metode og de fremlagte tal. Kun ansøgeren fremsatte bemærkninger, og det fremgik heraf, at ansøgeren var enig i metoden og tallene.
                  
               
                     (29)
                  
                  
                     På grundlag af den ovenfor beskrevne metode indhentede Kommissionen følgende importdata:
                     
                        Import fra Kina til Unionen
                     
                     
                                 (Enhed: ton)
                              
                           
                                  
                              
                              
                                 2013
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                              
                                 2018
                              
                              
                                 RP
                              
                           
                                 Den pågældende vare
                              
                              
                                 2 317 
                              
                              
                                 3 515 
                              
                              
                                 5 234 
                              
                              
                                 3 652 
                              
                              
                                 3 624 
                              
                              
                                 2 221 
                              
                              
                                 3 063 
                              
                           
                                 Den undersøgte vare
                              
                              
                                 2 484 
                              
                              
                                 2 437 
                              
                              
                                 4 535 
                              
                              
                                 2 765 
                              
                              
                                 3 046 
                              
                              
                                 4 336 
                              
                              
                                 8 558 
                              
                           
                                 
                                             
                                                Kilde:
                                             
                                          
                                          
                                             GTA, Eurostat
                                          
                                       
                           
               
                     (30)
                  
                  
                     Importen af mononatriumglutamatblandinger fra Kina til Unionen steg med 244 % i UP og nåede op på 8 558 ton i RP. For så vidt angår importen af mononatriumglutamat, var der efter den første stigning mellem 2013 og 2015 et fald i importen fra 2015, og den var på 3 063 ton i RP.
                  
               
                     (31)
                  
                  
                     På dette grundlag kan det konkluderes, at der er sket en ændring i handelsmønstret, jf. grundforordningens artikel 13, stk. 1.
                  
               2.3.   Ændringen i handelsmønstret skyldes praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af tolden
         
         
                     (32)
                  
                  
                     Ifølge grundforordningens artikel 13, stk. 1, skal ændringen i handelsmønstret skyldes praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af tolden. Som nævnt i betragtning 31 konkluderedes det, at der var en ændring i handelsmønstret. Som nævnt i betragtning 19 blev resultaterne på grund af manglende samarbejde baseret på de foreliggende faktiske oplysninger, jf. grundforordningens artikel 18.
                  
               
                     (33)
                  
                  
                     I anmodningen hævdede ansøgeren, at kinesiske producenter eksporterer betydelige mængder mononatriumglutamatblandinger for at få varen til at falde ind under toldkoder, som ikke er omfattet af foranstaltningerne. Denne proces ændrer varen en smule uden at ændre dens grundlæggende egenskaber.
                  
               
                     (34)
                  
                  
                     Allerede i 2015 underrettede medlemsstaternes toldmyndigheder Kommissionens tjenestegrene om, at denne praksis fandt sted. Toldmyndighederne havde observeret en stigning i importen af mononatriumglutamatblandinger med ca. 1 % bordsalt under andre toldkoder end dem, der var omfattet af undersøgelsen, mens importen af ren mononatriumglutamat faldt. Efter deres opfattelse var det eneste formål med denne praksis at undgå antidumpingtolden, fordi blandingerne ikke ændrede varens egenskaber og havde de samme anvendelsesformål som ren mononatriumglutamat.
                  
               
                     (35)
                  
                  
                     Afgørelser vedrørende bindende tariferingsoplysninger (»BTO«) udstedt af en række medlemsstaters toldmyndigheder, bekræfter, at denne praksis finder sted. Disse BTO'er (11) klassificerer til toldmæssige formål blandinger med koncentrationer på 50-99 % mononatriumglutamat under KN- og Taric-koder, der ikke er omfattet af foranstaltningerne. Alle disse BTO-afgørelser blev udstedt i undersøgelsesperioden og var gyldige fra udstedelsesdatoen i hele undersøgelsesperioden. Beskrivelsen af de varer, for hvilke der er udstedt BTO'er, bekræfter, at de vedrører den undersøgte vare. Ved import af den undersøgte vare foretaget på grundlag af denne BTO betales antidumpingtolden derfor ikke.
                  
               
                     (36)
                  
                  
                     En analyse af BTO'en samt de BTO-ansøgninger, som Kommissionen har til rådighed, bekræfter, at anvendelsen er den samme som for den pågældende vare. Nogle indehavere af BTO'en er desuden kendte importører af den pågældende vare fra tidligere undersøgelser. En af BTO-indehaverne blev faktisk også udpeget af medlemsstaternes toldmyndigheder som importør i de transaktioner, der er beskrevet i betragtning 34.
                  
               
                     (37)
                  
                  
                     Undersøgelsen viste ingen økonomisk begrundelse for anvendelsen af den undersøgte vare. Som det fremgår af ansøgerens anmodning, pålægger den praksis, der består i at anvende mononatriumglutamatblandinger i stedet for ren mononatriumglutamat, brugerne en yderligere økonomisk byrde, som kræver, at de tilpasser deres vare, mærkning og opskrifter på en sådan måde, at der tages hensyn til de øgede saltmængder. Der foreligger ingen anden økonomisk begrundelse end omgåelse af foranstaltningerne over for mononatriumglutamat. Endvidere bemærker Kommissionen, at en målrettet tilsætning af salt til mononatriumglutamat tilføjer et ekstra skridt i produktionsprocessen, som medfører en yderligere økonomisk byrde for producenterne i form af yderligere arbejde og tilsyn, dvs. øgede produktionsomkostninger.
                  
               
                     (38)
                  
                  
                     Som nævnt i betragtning 16 modtog Kommissionen indledningsvis besvarelser af spørgeskemaet fra seks brugere. En bruger præciserede, at denne brugte rent mononatriumglutamat for at skabe sine egne mononatriumglutamatblandinger alt efter den procentdel af mononatriumglutamat, der blev anvendt. Nogle af de brugere, der samarbejdede, erklærede, at de køber mononatriumglutamatblandinger hos leverandører i Unionen. Ingen af dem angav nogen import af den undersøgte vare, og ingen af dem fremsatte bemærkninger til eller gav nogen begrundelse for anvendelsen af den.
                  
               
                     (39)
                  
                  
                     På baggrund af ovenstående konkluderede Kommissionen på grundlag af grundforordningens artikel 18, at en let ændring af den pågældende vare, som ikke ændrer dens grundlæggende kendetegn, men som bevirker, at den henhører under toldkoder, som normalt ikke er omfattet af foranstaltningerne, finder sted, og der er ingen anden gyldig grund eller økonomisk begrundelse for en sådan praksis end indførelsen af tolden.
                  
               2.4.   Toldens afhjælpende virkninger undergraves
         
         
                     (40)
                  
                  
                     I overensstemmelse med grundforordningens artikel 13, stk. 1, vurderede Kommissionen, om de importerede mononatriumglutamatblandinger havde undergravet de afhjælpende virkninger af de gældende foranstaltninger over for importen af mononatriumglutamat med oprindelse i Kina, for så vidt angår mængder og priser.
                  
               
                     (41)
                  
                  
                     Som nævnt i betragtning 29 blev det i forbindelse med undersøgelsen fastslået, at mononatriumglutamatblandinger i rapporteringsperioden blev importeret i betydelige mængder. Denne import udgjorde mere end 10 % af EU-forbruget i RP. EU-forbruget er baseret på de tal, som ansøgeren har anslået i anmodningen, dvs. [77 000 – 79 000] (12) ton.
                  
               
                     (42)
                  
                  
                     Kommissionen sammenlignede den gennemsnitlige eksportpris for mononatriumglutamatblandinger i rapporteringsperioden (fastsat ved hjælp af samme metode, som er omhandlet i betragtning 24), behørigt justeret fra fob- (13) til cif-niveauet (14), med EU-erhvervsgrenens gennemsnitlige ikkeskadevoldende priser som fastsat i NUP i den foregående udløbsundersøgelse.
                  
               
                     (43)
                  
                  
                     Sammenligningen viste en betydelig underbudsmargen på 93 %.
                  
               
                     (44)
                  
                  
                     På grundlag af disse data konkluderede Kommissionen, at importen af mononatriumglutamatblandinger undergraver de afhjælpende virkninger af de gældende foranstaltninger, både hvad angår mængder og priser.
                  
               2.5.   Bevis for dumping
         
         
                     (45)
                  
                  
                     I overensstemmelse med grundforordningens artikel 13, stk. 1, vurderede Kommissionen, om der forekom dumping i forhold til de tidligere fastslåede normale værdier for samme vare. Med henblik herpå sammenlignede Kommissionen den gennemsnitlige eksportpris for mononatriumglutamatblandinger i rapporteringsperioden (fastsat ved hjælp af samme metode, som er omhandlet i betragtning 24) med den normale værdi fastsat for samme vare i den foregående udløbsundersøgelse.
                  
               
                     (46)
                  
                  
                     Sammenligningen viste en betydelig dumpingmargen på 99,7 %.
                  
               2.6.   Foranstaltninger
         
         
                     (47)
                  
                  
                     På grundlag af ovennævnte undersøgelsesresultater konkluderede Kommissionen, at de gældende foranstaltninger vedrørende importen af mononatriumglutamatblandinger med oprindelse i Kina som defineret i den foregående udløbsundersøgelse blev omgået ved import af den undersøgte vare.
                  
               
                     (48)
                  
                  
                     Undersøgelsen viste, at der var en ændring i handelsmønstret mellem Kina og Unionen, der skyldtes en praksis, forarbejdning eller bearbejdning, for hvilken der ikke foreligger nogen tilstrækkelig gyldig grund eller økonomisk begrundelse ud over indførelsen af tolden. Kommissionen fandt også, at de afhjælpende virkninger af tolden undergraves i henseende til priser på og mængder af samme vare, mens der også blev konstateret betydelig dumping i forhold til den normale værdi, der tidligere var fastsat for samme vare.
                  
               
                     (49)
                  
                  
                     I overensstemmelse med grundforordningens artikel 13, stk. 1, bør de gældende antidumpingforanstaltninger derfor udvides til også at omfatte importen af den undersøgte vare.
                  
               
                     (50)
                  
                  
                     I henhold til grundforordningens artikel 13, stk. 1, andet afsnit, bør den foranstaltning, der skal udvides, være den, der er fastsat i artikel 1, stk. 2, i gennemførelsesforordning (EU) 2015/83, for »alle andre virksomheder«, nemlig en endelig antidumpingtold på 39,7 % af prisen, netto, frit Unionens grænse, ufortoldet.
                  
               
                     (51)
                  
                  
                     I henhold til grundforordningens artikel 13, stk. 3, og artikel 14, stk. 5, hvori det fastsættes, at en eventuel udvidelse af foranstaltninger skal gælde for varer, som er blevet importeret til Unionen under den registrering, der blev indført ved indledningsforordningen, bør der opkræves antidumpingtold på den registrerede import af den undersøgte vare.
                  
               3.   FREMLÆGGELSE AF OPLYSNINGER
         
         
                     (52)
                  
                  
                     Alle interesserede parter blev informeret om de væsentlige forhold og betragtninger, der lå til grund for ovennævnte konklusioner. Parterne fik desuden en frist til at fremsætte bemærkninger til ovennævnte fremlæggelse af oplysninger. Kommissionen modtog kun bemærkninger fra ansøgeren, som gik ind for den foreslåede tilgang.
                  
               
                     (53)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordning (EU) 2016/1036 —
                  
               VEDTAGET DENNE FORORDNING:
         
            Artikel 1
            
               1.   Den endelige antidumpingtold for »alle andre virksomheder«, som blev indført ved artikel 1 i gennemførelsesforordning (EU) 2015/83 på importen af mononatriumglutamat med oprindelse i Kina, udvides hermed til også at omfatte importen til Unionen af mononatriumglutamat i blanding eller opløsning, der indeholder mindst 50 % mononatriumglutamat i tørvægt, i øjeblikket henhørende under KN-kode ex 2103 90 90, ex 2104 10 00, ex 2104 20 00, ex 3824 99 92, ex 3824 99 93 og ex 3824 99 96 (Taric-kode 2103909011, 2103909081, 2104100011, 2104100081, 2104200011, 3824999298, 3824999389 og 3824999689) med oprindelse i Folkerepublikken Kina.
            
            
               2.   Den ved stk. 1 i denne artikel udvidede told opkræves ved import med oprindelse i Folkerepublikken Kina, der registreres i overensstemmelse med artikel 2 i gennemførelsesforordning (EU) 2020/230 og artikel 13, stk. 3, og artikel 14, stk. 5, i forordning (EU) 2016/1036.
            
            
               3.   De gældende bestemmelser vedrørende told finder anvendelse, medmindre andet er fastsat.
            
         
         
            Artikel 2
            
               1.   Anmodninger om fritagelse for den ved artikel 1 udvidede told indgives skriftligt på et af Den Europæiske Unions officielle sprog og underskrives af en person, der har beføjelse til at repræsentere den anmodende enhed. Anmodningen sendes til følgende adresse:
               
                           Europa-Kommissionen
                        
                     
                           Generaldirektoratet for Handel
                        
                     
                           Direktorat H
                        
                     
                           Kontor: CHAR 04/039
                        
                     
                           1049 Bruxelles/Brussel
                        
                     
                           BELGIEN
                        
                     
            
               2.   I overensstemmelse med artikel 13, stk. 4, i forordning (EU) 2016/1036 kan Kommissionen ved en afgørelse give tilladelse til, at import fra virksomheder, der ikke omgår de ved gennemførelsesforordning (EU) 2015/83 indførte antidumpingforanstaltninger, fritages for den ved denne forordnings artikel 1 udvidede told.
            
         
         
            Artikel 3
            Det pålægges herved toldmyndighederne at ophøre med den registrering af importen, som blev indført i henhold til artikel 2 i gennemførelsesforordning (EU) 2020/230.
         
         
            Artikel 4
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 12. oktober 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Rådets forordning (EF) nr. 1187/2008 af 27. november 2008 om indførelse af en endelig antidumpingtold og endelig opkrævning af den midlertidige told på importen af mononatriumglutamat med oprindelse i Folkerepublikken Kina (EUT L 322 af 2.12.2008, s. 1).
         
            (3)  Kommissionens gennemførelsesforordning (EU) 2015/83 af 21. januar 2015 om indførelse af en endelig antidumpingtold på importen af mononatriumglutamat med oprindelse i Folkerepublikken Kina efter en udløbsundersøgelse i henhold til artikel 11, stk. 2, i forordning (EF) nr. 1225/2009 (EUT L 15 af 22.1.2015, s. 31).
         
            (4)  Kommissionens gennemførelsesforordning (EU) 2015/84 af 21. januar 2015 om indførelse af en endelig antidumpingtold på importen af mononatriumglutamat med oprindelse i Indonesien og om endelig opkrævning af den midlertidige antidumpingtold (EUT L 15 af 22.1.2015, s. 54).
         
            (5)  Meddelelse om indledning af en udløbsundersøgelse af antidumpingforanstaltningerne vedrørende importen af mononatriumglutamat med oprindelse i Folkerepublikken Kina og Indonesien (EUT C 20 af 21.1.2020, s. 18).
         
            (6)  Kommissionens gennemførelsesforordning (EU) 2020/230 af 19. februar 2020 om indledning af en undersøgelse vedrørende den mulige omgåelse af de antidumpingforanstaltninger, som blev indført ved gennemførelsesforordning (EU) 2015/83 over for importen af mononatriumglutamat med oprindelse i Folkerepublikken Kina, og om at gøre denne import til genstand for registrering (EUT L 47 af 20.2.2020, s. 9).
         
            (7)  Kommissionens forordning (EU) nr. 231/2012 af 9. marts 2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008 (EUT L 83 af 22.3.2012, s. 1).
         
            (8)  Den Europæiske Unions integrerede toldtarif.
         
            (9)  Gourmet Powder er en kendt kinesisk mononatriumglutamatblanding, som skulle omfatte blandinger med 80 til 99 % mononatriumglutamat og natriumchlorid.
         
            (10)  https://www.gtis.com/gta/secure/htscty_wta.cfm.
         
            (11)  DE5918/15-1 og PPL-WPL-2015-0055, begge udstedt i 2015 til klassificering af blandingen 99 % mononatriumglutamat + 1 % salt under nomenklaturkode 3824909390, PLBTIWITC-2020-000347, udstedt i 2020 (erstatter PL-WIT-2017-00240 udstedt i 2017) til klassificering af blandingen 99 % mononatriumglutamat + 1 % salt under nomenklaturkode 38249993, DEBTI9861/20-1, udstedt i 2020 til klassificering af blandinger med mindst 50 % mononatriumglutamat under nomenklaturkode 3824999389, og ES2015SOL00000001076-1, udstedt i 2016 til klassificering af en blanding bestående af 59,9 % mononatriumglutamat + salt under nomenklaturkode 21039090.
         
            (12)  Da der kun findes én EU-producent og for at respektere fortroligheden af sådanne data, angives det samlede forbrug i form af et interval.
         
            (13)  Free on board (frit ombord).
         
            (14)  Cost, insurance and freight (omkostninger, forsikring og fragt).